Številka: 160-13/2021

Datum: 3. 9. 2021

**Zadeva: Pismo podpore širitvi regijske Gorenjske bolnišnice**

Občine Cerklje na Gorenjskem, Gorenja vas – Poljane, Jezersko, Mestna občina Kranj, Naklo, Preddvor, Šenčur, Škofja Loka, Tržič, Železniki in Žiri uvodoma ugotavljamo skupno podporo in zahtevo, da se v prostorih vseh štirih obstoječih gorenjskih bolnišnic, SB Jesenice, PB Begunje, UKPBA Golnik in BGP Kranj, ohrani in naprej razvija sekundarna in terciarna javna zdravstvena dejavnost. Prav tako želimo, da se v Občini Jesenice ohrani in naprej razvija Fakulteta za zdravstvo Angele Boškin.

Za načrtovano širitev regijske Gorenjske bolnišnice naštete občine podpiramo predlagano lokacijo Zlatega polja v Mestni občini Kranj. Gradnja novih bolnišničnih kapacitet je pomembna na regionalnem nivoju in je v širšem javnem interesu.

Širitev splošne bolnišnice Gorenjske na območju MOK bo lokalnim skupnostim Gorenjske omogočila najbližji dostop do zdravstvenih storitev največjemu deležu prebivalcev Gorenjske regije, hkrati pa razpolaga z najmočnejšo zaledno infrastrukturo (stanovanjska naselja, šole, vrtci itd.) potrebno za učinkovito delovanje.

S tem pismom izražamo podporo projektu širitev regijske Gorenjske bolnišnice na območju Mestne občine Kranj.

S spoštovanjem,

|  |  |
| --- | --- |
| Franc ČebuljŽupanObčina Cerklje na Gorenjskem | Milan ČadežŽupanObčina Gorenja vas - Poljane |
| Andrej KarničarŽupanObčina Jezersko | Matjaž RakovecŽupanMestna občina Kranj |
| Ivan MegličŽupanObčina Naklo | Rok RoblekŽupanObčina Preddvor |
| Ciril KozjekŽupanObčina Šenčur | Tine RadinjaŽupanObčina Škofja Loka |
| Borut SajovicŽupanObčina Tržič | Anton LuznarŽupanObčina Železniki |
| Janez ŽakeljŽupanObčina Žiri |  |